જગતમાં એક જ એવો જન્મ્યો જગતમાં એક જ જન્મ્યો રે જેણે રામને ઋણી રાખ્યાં  રામને  ચોપડે  થાપણ  કેરા  ભંડાર  ભરીને  રાખ્યાં ન કરી કદીએ ઉઘરાણી તેમ સામા ચોપડા ન રાખ્યાં જગતમાં એક જ જન્મ્યો રે જેણે રામને ઋણી રાખ્યાં  માગણા  કેરા વેણ હરખથી કોઈને  મોઢે  ન  ભાખ્યાં રામકૃપાના  સુખ  સંસારી   સ્વાદભર્યાં  નવ ચાખ્યાં જગતમાં એક જ જન્મ્યો રે જેણે રામને ઋણી રાખ્યાં  હરિએ  કંઠમાં  હાર પહેરાવ્યો  મોતી મોઢામાં નાખ્યાં મોતીડાં  કરડી  માળાઉં  ફેંકી  તાગડાં  તોડી નાખ્યાં જગતમાં એક જ જન્મ્યો રે જેણે રામને ઋણી રાખ્યાં  રામનાં  સઘળાં કામ કર્યાં  ને  બેહણાં બારણે રાખ્યાં રાજસત્તામાં  ભડકાં  ભાળ્યાં  ધૂડ્યમાં  ધામા નાખ્યાં જગતમાં એક જ જન્મ્યો રે જેણે રામને ઋણી રાખ્યાં  અંજની માતાની  કુખ  ઉજાળી  નિત  રખોપાં રાખ્યાં ચોકી  રામની  કદી  ન  છોડી  ઝાંપે  ઉતારા રાખ્યાં જગતમાં એક જ જન્મ્યો રે જેણે રામને ઋણી રાખ્યાં  કાગ કહે  બદલો ન માગ્યો  પોરહ કદીએ ન ભાખ્યાં જેણે બદલો  લીધો  એનાં  મોઢાં  પડી  ગીયાં ઝાંખા જગતમાં એક જ જન્મ્યો રે જેણે રામને ઋણી રાખ્યાં -દુલા ભાયા કાગ